
PËR KALIMIN NË PËRGJEGJËSI ADMINISTRIMI TË ZYRAVE, NGA DREJTORIA E ADMINISTRIMIT DHE SHITJES SË PRONAVE PUBLIKE, NË MINISTRINË E FINANCAVE, TE KOMISIONERI PËR MBROJTJEN E TË DHËNAVE PERSONALE 

Në mbështetje të nenit 100 të Kushtetutës dhe të neneve 13 e 15 të ligjit nr. 8743, datë 22.2.2001 “Për pronat e paluajtshme të shtetit”, të ndryshuar, me propozimin e Kryeministrit, Këshilli i Ministrave

VENDOSI:

1. Kalimin në përgjegjësi administrimi të zyrave në katin e pestë të godinës së ish-shtëpisë  botuese  “Naim
Frashëri”, Tiranë, të cilat janë në përgjegjësi administrimi 


të Drejtorisë së Administrimit dhe Shitjes së Pronave Publike, në Ministrinë e Financave, te Komisioneri për Mbrojtjen e të Dhënave Personale, për t’u përdorur si mjedise pune nga ky institucion.
2. Komisionerit për Mbrojtjen e të Dhënave Personale i ndalohet ta ndryshojë destinacionin e pronës së përcaktuar në pikën 1 të këtij vendimi, ta tjetërsojë ose t’ua japë në përdorim të tretëve.
3. Ngarkohen ministri i Financave, Komisioneri për Mbrojtjen e të Dhënave Personale dhe kryeregjistruesi i Zyrës për Regjistrimin e Pasurive të Paluajtshme për ndjekjen dhe zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

